###### ŞCOALA GIMNAZIALĂ ”*MATEI BASARAB”* TÂRGOVIȘTE

**JUDEȚUL DÂMBOVIŢA**

**ARHITECȚII LIVEZILOR**



**Nivelul de învățământ: PRIMAR – clasa a III-a**

**Numele autorului: BADEA CLARA ADRIANA – profesor pentru învățământul primar**

**Denumirea resursei: PROIECT TRANSDISCIPLINAR PENTRU EVIDENȚIEREA CARACTERULUI PRACTIC-APLICATIV AL FRACȚIILOR**

**DESCRIEREA PROIECTULUI**

|  |
| --- |
| **Titlul proiectului:** |
| **ARHITECȚII LIVEZILOR** |

|  |  |  |
| --- | --- | --- |
| **Durata proiectului:** | | |
| Aprilie 2016 | Mai 2016 | Nr. de luni: 2 luni |

|  |  |
| --- | --- |
| **Localizare:** | |
| **Şcoala Gimnazială „Matei Basarab” Târgovişte, Dâmboviţa** | |
| Domiciliul: Târgovişte | Judeţ: Dâmboviţa |
| Localitatea: Târgovişte | Telefon:  Adresă e-mail: scoalamateibasaraab@yahoo.com |

|  |  |
| --- | --- |
| **Coordonatorii proiectului** | |
| Nume şi prenume: ***BADEA CLARA ADRIANA*** | Specializarea: profesor pentru învăţământul primar |

|  |  |
| --- | --- |
| **Justificarea necesităţii proiectului şi relevanţă sa pentru evidențierea caracterului practic-aplicativ al fracțiilor** | |
| Pentru a se produce o învățare temeinică sunt necesare contexte reale de viață care să le solicite copiilor cunoștințe empirice și experiențe trăite. Activitatea practică asigură formarea unor competențe, bazându-se pe o învățare de nivel înalt, presupunând analiza, sinteza, evaluarea și ajungând până la o învățare de tip creativ.  Având în vedere că fiecare copil deține anumite inteligențe predominante, se va urmări valorificarea acestora în învățare, dar și dezvoltarea celorlalte, în funcție de posibilități.  Elevii din clasele primare învață mai ușor atunci când situația este reală, când cunoștințele abstracte sunt aduse în planul trăirilor zilnice, a operării cu obiecte concrete, care fac parte din viața lor.  Prin activitate practică și joc, prin observație și imitare, copiii vor reuși să recunoască fracții, să le identifice și să le utilizeze în situații familiare, vor identifica numitorii și numărătorii, vor citi și vor scrie fracții, vor reprezenta fracții. De asemenea, pe baza unor imagini din realitate, vor reuși să compare și să ordoneze fracții, să scrie fracții care să respecte anumite condiții, să adune și să scadă fracții, să utilizeze terminologia și simbolurile matematice specifice.  Proiectul *”Arhitecții livezilor”* urmărește, alături de formarea unor competențe de utilizare a fracțiilor în viață și dezvoltarea capacității de orientare și de organizare, precum și formarea atitudinilor pozitive faţă de mediul natural, formarea comportamentului de viaţă sănătoasă, formarea şi dezvoltarea capacităţii de lucru în grup, dezvoltarea operaţiilor şi calităţilor gândirii.  De asemenea, ne propunem creșterea nivelului de implicare în viața școlii a părinților, bunicilor și mai ales a unor persoane care pot oferi surse de informare și formare. | |
| **Descrierea particularităţilor relevante ale colectivului de elevi ca beneficiari direcţi** | |
| Proiectul *„Arhitecții livezilor****”*** se adresează unui număr de 32 de elevi din clasa a III-a A, din cadrul Școlii Gimnaziale „Matei Basarab” Târgoviște, cărora le place să își petreacă timpul în natură, să fie cât mai mult timp împreună, să coopereze în realizarea sarcinilor.  Grupul țintă este format din 32 de elevi care vor participa la activitățile propuse, activități care vor fi monitorizate pe toată durata implementării proiectului.  Împărțirea grupului pe anumite activități se va realiza în funcție de următoarele elemente: inteligența predominantă a fiecărui copil și preferințele sale pentru únele activități, astfel încât să asigure progresul fiecărui copil, dar și participarea cu plăcere. | |

|  |
| --- |
| **Parteneri** |
| Părinte cu ocupația de inginer agronom, deținător de livezi  Părinte cu ocupația de arhitect  Părinți  Bunici |

|  |
| --- |
| **Obiectivul general al proiectului** |
| Formarea capacității de a opera cu fracții în situații reale de viață, dezvoltarea capacității de orientare și de organizare, precum și formarea atitudinilor pozitive faţă de mediul natural, a comportamentului de viaţă sănătoasă, prin utilizarea unor strategii didactice inedite |

|  |
| --- |
| **Obiectivele specifice ale proiectului** |
| O 1 – formarea competențelor de recunoaștere, reprezentare, comparare, ordonare, adunare și scădere a fracţiilor subunitare sau echiunitare, cu numitori mai mici sau egali cu 10, de către toți elevii, în situații reale de viață;  O 2 – formarea capacității de a utiliza fracțiile în viața de zi cu zi, pentru toți elevii, cel puțin cu ajutor acordat;  O 3 – dezvoltarea creativității prin antrenarea gândirii în direcții familiare, pentru cel puțin 75% din numărul elevilor participanți;  O 4 – manifestarea unei atitudini pozitive față de mediul natural, de către 90% dintre elevii participanți;  O 5 – formarea unor comportamente de viață sănătoasă, pentru cel puțin 90% dintre participanți. |

|  |  |
| --- | --- |
| **Indicatorii de performanţă** | |
| Număr de elevi implicați în proiect | 32 |
| Număr de persoane resursă implicate în derularea proiectului | 3 |
| Număr de părinți implicați în derularea proiectului | 20 |
| Ponderea elevilor care vor avea competența de recunoaștere, reprezentare, comparare, ordonare, adunare și scădere a fracţiilor subunitare sau echiunitare, cu numitori mai mici sau egali cu 10 | 32 |
| Ponderea elevilor care vor avea capacitatea de a utiliza fracțiile în viața de zi cu zi | 32 |
| Ponderea elevilor care vor manifesta creativitate în acțiune | 32 |
| Pondrea elevilor care vor manifesta o atitudine pozitivă față de mediul natural | 25 |
| Ponderea elevilor care vor deține comportamente de viață sănătoasă | 25 |

|  |
| --- |
| **Strategia proiectului** |
| **METODE ŞI PROCEDEE:** **proiectul,** conversaţia, explicaţia, exerciţiul, observaţia, jocul de rol, jocul didactic, activitatea practică  **MODURI DE ORGANIZARE A ACTIVITĂŢII DIDACTICE**: frontal, grupal, individual.  **MIJLOACE DE ÎNVĂŢĂMÂNT:** PPT – Imagini din livezile vizitate, ecusoane, suport de zăpadă artificială, pomi din carton pentru machetă, fructe din carton, markere, lipici, fişa de activitate practică, criteriile de evaluare a machetelor, etichete – piese de puzzle, zâmbitori, fişa de observare sistematică  **BIBLIOGRAFIE:**   1. Programa școlară pentru disciplina Matematică – clasele a III-a și a IV-a , Anexa nr. 2 la Ordinul Ministrului Educației Naționale nr. 5003/2.12.2014 2. Manual digital și printat de Matematică pentru clasa a III-a, Editura Intuitext, autori Mirela Mihăescu, Ștefan Pacearcă, Anița Dulman, Crenguța Alexe, Otilia Brebenel 3. Ioan Neacşu*, Didactica matematicii în învăţământul primar,* Editura Aius, Craiova, 2000.; |

**DESCRIEREA ACTIVITAȚILOR PROIECTULUI**

|  |  |
| --- | --- |
| **Activitatea numărul:** | **1** |
| **Denumirea activităţii :** | ***LA PLIMBARE...PRIN LIVEZI*** |
| **Data desfășurării:** | săptămâna 1 |
| **Participanţi:** | elevii clasei a III-a A, părinții |
| **Responsabili de activitate:** | Badea Clara, părinte cu ocupația de inginer agronom |
| **Locul desfășurării:** | livezile unui coleg din localitatea Dragomirești |
| **Resurse necesare:** | aparate foto, acord de deplasare, mijloace de transport |
| **Modalităţi de evaluare:** | observarea sistematică, analiza produselor activității (fotografii) |
| **Rezultate anticipate** | Înțelegerea modului în care se realizează o livadă, care sunt lucrările necesare pentru îngrijirea livezii;  Formarea capacității de orientare într-o livadă;  Realizarea unor fotografii reprezentative din livadă; |
| **Descrierea activităţii:**  Însoțiți de învățătoare și de părinți, elevii clasei a III-a A merg în vizită la livezile unui coleg din localitatea Dragomirești. Tatăl colegului le explică pe bază de proporții/fracții modul în care a fost realizată livada, cum a fost împărțit terenul, îi învață să se orienteze. De asemenea, le vorbește despre lucrările care trebuie realizate pentru îngrijirea livezii.  Elevii realizează fotografii în care să surprindă modalitatea de împărțire a terenului, distribuirea pomilor pe rânduri. | |

|  |  |
| --- | --- |
| **Activitatea numărul:** | 2 |
| **Denumirea activităţii :** | ***VISUL MEU...O LIVADĂ DE VIS*** |
| **Data desfășurării:** | săptămâna 2 |
| **Participanţi:** | elevii clasei a III-a A |
| **Responsabili de activitate:** | Badea Clara |
| **Locul desfășurării:** | școală |
| **Resurse necesare:** | fotografii din livadă, ecusoane |
| **Modalităţi de evaluare:** | observarea sistematică a capacitatii de a-şi asuma responsabilităţi,  observarea sistematică a comportamentului de pomicultor în acţiune |
| **Rezultate anticipate:** | realizarea expoziției de fotografii;  asumarea diverselor responsabilități pentru realizarea livezii;  cunoaștera acțiunilor realizate de către fiecare pomicultor |
| **Descrierea activităţii :**   * Se prezintă fotografiile realizate la livezile din Dragomireşti și se realizează o expoziție. * Se iniţiază o discuţie despre modul în care se realizează o livadă. * Se distribuie elevilor ecusoane sugestive pentru a se evidenţia îndeletnicirile fiecăruia în livadă: arhitectul, pomicultorul care sapă, cel care udă, cel care curăţă pomii, cel care stropeşte pomii. Se formează din câte 6 membri grupele de lucru care vor realiza livada, fiecare grup având câte 2 arhitecţi şi câte un reprezentant din fiecare domeniu. Repartiția responsabilităților se va realiza în funcție de preferința fiecărui copil pentru o anumită activitate. * Se realizează un joc de rol, evidențiind fiecare îndeletnicire. * Se concluzionează prin faptul că toţi vor culege roadele. | |

|  |  |
| --- | --- |
| **Activitatea numărul:** | **3** |
| **Denumirea activităţii :** | ***PRIN LIVEZILE NOASTRE*** |
| **Data desfășurării:** | săptămâna 3 |
| **Participanţi:** | elevii clasei a III-a A |
| **Responsabili de activitate:** | Badea Clara |
| **Locul desfășurării:** | școală |
| **Resurse necesare:** | suport de zăpadă artificială, pomi din carton, markere  fişă de activitate practică  criterii de evaluare |
| **Modalităţi de evaluare:** | Proiectul  Observarea sistematică  Analiza produselor activității  Metoda semaforului  Proba scrisă |
| **Rezultate anticipate:** | Realizarea machetei livezii, respectând proporțiile date pentru fiecare fel de pom fructifer și evidențiind creativitatea lor în amenajarea livezii  Cooperare în realizarea machetei-livadă |
| **Descrierea activităţii:**   * Se solicită fiecărui grup să aleagă dintr-un set de mai mulţi pomi fructiferi un număr de meri, peri, pruni, caişi şi piersici, corespunzător fracţiilor date în tabel şi să îi planteze sugestiv pe o bucată de zăpadă artificială. * Arhitecţii din fiecare grup vor dirija modul de repartizare a pomilor, în funcţie de creativitatea lor şi a colegilor din grup. * Pomicultorul care sapă – amenajează suportul folosind diferite tehnici de lucru. * Pomicultorul care udă – identifică un material care sugerează apa și îl așază la rădăcina copacilor. * Pomicultorul care curăţă pomii - lipește pe coroana copacilor. * Pomicultorul care stropeşte pomii – realizează un grafic după care va stropi pomii din livadă și îl expune la marginea livezii. * Fiecare membru al grupului plantează cel puțin un pom, conform indicațiilor din anexă.   (ANEXA 1)   * Se prezintă şi se afişează criteriile de evaluare:  1. respectarea proporţiilor 2. îngrijirea copacilor pentru a-i ajuta să rodească 3. arhitectura livezii 4. acurateţea lucrării 5. participarea fiecărui membru al grupului | |

|  |  |
| --- | --- |
| **Activitatea numărul:** | **4** |
| **Denumirea activităţii :** | ***RODUL LIVEZII – RODUL MUNCII NOASTRE*** |
| **Data desfășurării:** | săptămâna 4 |
| **Participanţi:** | elevii clasei a III-a A |
| **Responsabili de activitate:** | Badea Clara |
| **Locul desfășurării:** | școală |
| **Resurse necesare:** | Machetele realizate în cadrul activității anterioare, fructe din carton colorat, criterii de evaluare, etichete cu litere – puzzle, fișe de activitate practică |
| **Modalităţi de evaluare:** | Proiectul  Observarea sistematică  Analiza produselor activității  Metoda semaforului  Proba scrisă  Chestionarea orală |
| **Rezultate anticipate:** | Realizarea machetei cu pomii care au rodit  Scrierea corectă a fracțiilor corespunzătoare reprezentărilor date  Identificarea unor fracții echivalente cu cele date  Aflarea fracției totale corespunzătoare numărului de pomi fructiferi dintr-un grup  Compararea fracțiilor indicate pe baza reprezentărilor date  Ordonarea fracțiilor indicate |
| **Descrierea activităţii:**   * Se solicită elevilor să îngrijească fiecare o anumită specie de pom fructifer şi să o ajute să rodească, lipind pe fructul necopt desenat pe pom și care conţine reprezentarea unei fracţii, fructul de culoare potrivită şi să scrie pe el fracţia corespunzătoare.   Se solicită găsirea unor **fracţii echivalente** cu cele date (pentru proporţia de pomi fructiferi de un anumit fel) şi pentru fracţiile corespunzătoare reprezentărilor de pe fructe.  Se solicită aflarea fracţiei corespunzătoare numărului **total** de pomi din fiecare grup.   * Se solicită prezentarea produselor activităţii de grup pe baza criteriilor de evaluare. * Se solicită **compararea** fracţiilor corespunzătoare numărului de pomi de feluri diferite (meri şi peri, caişi şi piersici, etc.):  1. Grupal: folosind semnele **<, >, =** şi **cu cât** este mai mare sau mai mică fracţia corespunzătoare numărul de pomi de un fel faţă de fracţia corespunzătoare numărul pomilor de altfel, prin operaţie de scădere. 2. Frontal: pomi din câte 2 grupe diferite, care au acelaşi numitor. Se observă că se pot compara doar fracţiile cu acelaşi numitor.  * Se solicită **ordonarea** fracţiilor corespunzătoare numărului de pomi din fiecare grup. Se folosesc etichete, fiecare fracţie corespunzând unei litere.   Se obţine mesajul:  *„FRUCTELE SUNT SĂNĂTOASE!”* | |

|  |  |
| --- | --- |
| **Activitatea numărul:** | **5** |
| **Denumirea activităţii :** | ***SUNET, CULOARE ȘI FANTEZIE PENTRU LIVEZILE NOASTRE*** |
| **Data desfășurării:** | săptămâna 5 |
| **Participanţi:** | elevii clasei a III-a A |
| **Responsabili de activitate:** | Badea Clara |
| **Locul desfășurării:** | școală |
| **Resurse necesare:** | Machetele realizate în cadrul activității anterioare, unelte agricole, costume pentru pomicultori, materiale pentru tablou |
| **Modalităţi de evaluare:** | Proiectul  Observarea sistematică  Analiza produselor activității  Metoda semaforului  Interevaluarea |
| **Rezultate anticipate:** | Poezia livezii  Harta livezii  Probleme cu fracții din livezi compuse de copii  Înregistrarea cu melodia livezii  Tabloul livezilor de vis  Filmul cu sceneta prezentată de copii |
| **Descrierea activităţii:**  Elevii sunt împărţiţi în 5 grupe, pe baza inteligenţelor predominante:  **Grupa 1 –** ARHITECȚII CUVINTELOR  **Grupa 2 –** ARHITECȚII MATEMATICIENI  **Grupa 3 –** ARHITECȚIIMUZICII  **Grupa 4 –** ARHITECȚII ARTELOR PLASTICE  **Grupa 5** – ARHITECȚII - ACTORII FĂRĂ GLAS  ***Se dau sarcini de învățare diferențiate:***  **Grupa 1:** să compună o poezie în care să prezinte livada  **Grupa 2**: să realizeze o hartă a livezii, să creeze o problemă cu fracții pe baza datelor extrase dintr-o machetă și să o rezolve  **Grupa 3:** să compună o melodie despre livadă/pomi fructiferi/fructe și să o prezinte utilizând jucării muzicale  **Grupa 4:** să realizeze un tablou, utilizând diverse tehnici ale artelor plastice, cu arhitecturi impresionante ale livezilor  **Grupa 5:** să pună în scenă, doar prin mimică şi gesturi, acțiunile care se realizează într-o livadă  Se solicită elevilor să prezinte produsul realizat, care va fi apreciat de către celelalte grupe (aprecieri, recomandări). | |

|  |  |
| --- | --- |
| **Activitatea numărul:** | **6** |
| **Denumirea activităţii :** | ***LIVEZI VESELE*** |
| **Data desfășurării:** | săptămâna 6 |
| **Participanţi:** | elevii clasei a III-a A |
| **Responsabili de activitate:** | Badea Clara |
| **Locul desfășurării:** | școală |
| **Resurse necesare:** | Machetele realizate în cadrul activității anterioare, ANEXA 2 – chipuri vesele, culori, fructe |
| **Modalităţi de evaluare:** | Proiectul  Observarea sistematică  Analiza produselor activității  Autoevaluarea |
| **Rezultate anticipate:** | Împărțirea fructelor conform indicațiilor primite  Autoevaluarea pe bază de fracții  Completarea machetelor |
| **Descrierea activităţii:**   * ***Pentru că am fost harnici, mâncăm fructe!*** * Elevii din fiecare grupă vor împărţi în mod egal fructele primite (un singur fruct pe care trebuie să îl taie, o fructieră cu număr de fructe egal cu numărul copiilor, o fructieră cu număr de fructe mai mare decât numărul copiilor). Se conduce discuţia către identificarea părţilor diferite pentru aceeaşi fracţie atunci când întregii sunt diferiţi. * Se solicită elevilor să se **autoevalueze,** colorând o parte dintr-un zâmbitor împărţit în 10 părţi egale şi scriind fracţia corespunzătoare. (ANEXA 2) * Se așază chipurile vesele în macheta livezii. | |

|  |  |
| --- | --- |
| **Activitatea numărul:** | **7** |
| **Denumirea activităţii :** | ***CALIFICAREA DE ARHITECT AL LIVEZILOR*** |
| **Data desfășurării:** | săptămâna 7 |
| **Participanţi:** | elevii clasei a III-a A |
| **Responsabili de activitate:** | Badea Clara |
| **Locul desfășurării:** | școală |
| **Resurse necesare:** | Machetele realizate în cadrul activității anterioare  Părinte - arhitect  Părinte – inginer agronom |
| **Modalităţi de evaluare:** | Proiectul  Observarea sistematică  Analiza produselor activității  Metoda semaforului  Interevaluarea  Jurnalul proiectului |
| **Rezultate anticipate:** | Aprecierile specialiștilor (arhitect, inginer agronom, învățător) |
| **Descrierea activităţii:**   * Se solicită elevilor să prezinte machetele livezilor realizate, explicând respectarea proporțiilor, dispunerea pomilor, amenajarea împrejurimilor, lucrările de îngrijire realizate, însuflețirea livezilor. * De asemenea, se prezintă: * Poezia livezii * Harta livezii * Probleme cu fracții din livezi compuse de copii * Melodia livezii * Tabloul livezilor de vis * Sceneta acțiunilor din livadă * Se solicită specialiștilor să facă aprecieri și recomandări asupra activităților desfășurate pe parcursul derulării proiectului * Se acordă diplome de arhitecți ai livezilor * Se solicită elevilor să exprime impresiile pe care le au ca urmare a derulării proiectului. * Se completează de către fiecare participant JURNALUL PROIECTULUI. | |

|  |
| --- |
| **Modalități de monitorizare și evaluare:** |
| * Jurnalul proiectului * Cutia cu sugestii * Chestionare * Analiza produselor activității * Grile de monitorizare * Portofoliul proiectului * Liste de control-verificare * Realizarea unui CD care va cuprinde momentele reprezentative ale proiectului (filmare scenetă, înregistrare malodie) * Realizarea unui album foto * Expoziţie cu fotografiile copiilor * Diplome |

|  |
| --- |
| **Impactul implementării proiectului** |
| Implementarea proiectului *“Arhitecții livezilor”* a avut impact asupra:   * *Elevilor*: - creșterea interesului elevilor pentru școală și viitor; îmbunătățirea rezultatelor școlare ale acestora; dezvoltarea cooperării între elevi la nivelul clasei; creșterea motivației pentru învățare; dezvoltarea creativității elevilor. * *Părinţilor* –dezvoltarea relației părinte- copil; abilitarea părinților cu practici de susținere, stimularea unor pasiuni ale copiilor, creşterea nivelului de implicare a părinţilor în viaţa   şcolii   * *Școlii*: promovarea imaginii școlii în comunitate; creşterea prestigiului școlii în comunitatea locală și educațională |

|  |
| --- |
| **Modalități de diseminare** |
| Afişaj în şcoală  Popularizarea proiectului în cadrul unor simpozioane  Prezentarea proiectului în cadrul comisiei metodice |

Profesor pentru învățământul primar,

Badea Clara Adriana

**ANEXA 1**

**GRUPA nr.1**

**FIŞĂ DE ACTIVITATE PRACTICĂ**

|  |  |  |  |  |  |
| --- | --- | --- | --- | --- | --- |
|  | TIPURI DE POMI FRUCTIFERI | | | | |
| **MERI** | **PERI** | **PRUNI** | **CAIŞI** | **PIERSICI** |
| FRACŢIA CORESPUNZĂTOARE NUMĂRULUI DE POMI | 1  10 | 0  10 | 2  10 | 5  10 | 2  10 |
| PRENUMELE COPILULUI CARE FACE POMUL SĂ RODEASCĂ (scrie fracţia pe fruct şi lipeşte fructul) |  |  |  |  |  |
| LITERA CORESPUNZĂTOARE FRACŢIEI | R | F | U | C | U |

**GRUPA nr.2**

**FIŞĂ DE ACTIVITATE PRACTICĂ**

|  |  |  |  |  |  |
| --- | --- | --- | --- | --- | --- |
|  | TIPURI DE POMI FRUCTIFERI | | | | |
| **MERI** | **PERI** | **PRUNI** | **CAIŞI** | **PIERSICI** |
| FRACŢIA CORESPUNZĂTOARE NUMĂRULUI DE POMI | 3  10 | 1  10 | 1  10 | 2  10 | 3  10 |
| PRENUMELE COPILULUI CARE FACE POMUL SĂ RODEASCĂ (scrie fracţia pe fruct şi lipeşte fructul) |  |  |  |  |  |
| LITERA CORESPUNZĂTOARE FRACŢIEI | L | T | T | E | L |

**GRUPA nr.3**

**FIŞĂ DE ACTIVITATE PRACTICĂ**

|  |  |  |  |  |  |
| --- | --- | --- | --- | --- | --- |
|  | TIPURI DE POMI FRUCTIFERI | | | | |
| **MERI** | **PERI** | **PRUNI** | **CAIŞI** | **PIERSICI** |
| FRACŢIA CORESPUNZĂTOARE NUMĂRULUI DE POMI | 2  8 | 1  8 | 3  8 | 1  8 | 1  8 |
| PRENUMELE COPILULUI CARE FACE POMUL SĂ RODEASCĂ (scrie fracţia pe fruct şi lipeşte fructul) |  |  |  |  |  |
| LITERA CORESPUNZĂTOARE FRACŢIEI | S | E | U | E | E |

**GRUPA nr.4**

**FIŞĂ DE ACTIVITATE PRACTICĂ**

|  |  |  |  |  |  |
| --- | --- | --- | --- | --- | --- |
|  | TIPURI DE POMI FRUCTIFERI | | | | |
| **MERI** | **PERI** | **PRUNI** | **CAIŞI** | **PIERSICI** |
| FRACŢIA CORESPUNZĂTOARE NUMĂRULUI DE POMI | 2  8 | 1  8 | 4  8 | 1  8 | 0  8 |
| PRENUMELE COPILULUI CARE FACE POMUL SĂ RODEASCĂ (scrie fracţia pe fruct şi lipeşte fructul) |  |  |  |  |  |
| LITERA CORESPUNZĂTOARE FRACŢIEI | S | T | A | T | N |

**GRUPA nr.5**

**FIŞĂ DE ACTIVITATE PRACTICĂ**


|  |  |  |  |  |  |
| --- | --- | --- | --- | --- | --- |
|  | TIPURI DE POMI FRUCTIFERI | | | | |
| **MERI** | **PERI** | **PRUNI** | **CAIŞI** | **PIERSICI** |
| FRACŢIA CORESPUNZĂTOARE NUMĂRULUI DE POMI | 3  9 | 4  9 | 0  9 | 1  9 | 1  9 |
| PRENUMELE COPILULUI CARE FACE POMUL SĂ RODEASCĂ (scrie fracţia pe fruct şi lipeşte fructul) |  |  |  |  |  |
| LITERA CORESPUNZĂTOARE FRACŢIEI | T | O | N | A | A |

**GRUPA nr.6**

**FIŞĂ DE ACTIVITATE PRACTICĂ**

|  |  |  |  |  |  |
| --- | --- | --- | --- | --- | --- |
|  | TIPURI DE POMI FRUCTIFERI | | | | |
| **MERI** | **PERI** | **PRUNI** | **CAIŞI** | **PIERSICI** |
| FRACŢIA CORESPUNZĂTOARE NUMĂRULUI DE POMI | 4  9 | 1  9 | 1  9 | 2  9 | 1  9 |
| PRENUMELE COPILULUI CARE FACE POMUL SĂ RODEASCĂ (scrie fracţia pe fruct şi lipeşte fructul) |  |  |  |  |  |
| LITERA CORESPUNZĂTOARE FRACŢIEI | E | A | A | S | A |

**ANEXA 2**

****